निखत ज़रीन
निकहत ज़रीन (जन्मः 14 जून 1996), भारतीय महिला मुक्केबाज़ हैं। इन्होंने 2011 के एआईबीए महिला युवा और जूनियर विश्व चैंपियनशिप में भारत के लिए स्वर्ण पदक जीता। हाल ही में बैंकॉक में आयोजित थाइलैंड ओपन इंटरनेशनल बॉक्सिंग टूर्नामेंट (2019) में ज़रीन ने रजत पदक प्राप्त किया। इसके साथ ही इन्होंने असम में आयोजित 16वीं सीनियर महिला राष्ट्रीय मुक्केबाज़ी चैम्पियनशिप 2015 में स्वर्ण पदक जीता। 2020 में तेलंगाना के खेल मंत्री वी श्रीनिवास गौड़ और स्पोर्ट्स अथॉरिटी ऑफ़ तेलंगाना स्टेट (एसटीडी) की ओर से ज़रीन को पुरस्कार के रूप में एक इलेक्ट्रिकल स्कूटी के साथ 10 हज़ार रुपये दिए गए। उन्होंने बर्मिंघम 2022 राष्ट्रमण्डल खेल में भी स्वर्ण पदक जीता और  2022 इस्तांबुल और 2023 नई दिल्ली आईबीए महिला विश्व मुक्केबाजी चैंपियनशिप में स्वर्ण पदक जीते।